01/4. kd Euroopa Liidu Teataja 53 32002D0682 L 230/7 EUROOPA ÜHENDUSTE TEATAJA 28.8.2002 NÕUKOGU OTSUS, 22. juuli 2002, millega võetakse vastu nõukogu kodukord (2002/682J/EÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 207 lõike 3 esimest lõiku, võttes arvesse Euroopa Aatomienergiaühenduse asutamislepingut, eriti selle artikli 121 lõiget 3, ning arvestades järgmist: Nõukogu kodukorda kohaldatakse nõukogu suhtes Euroopa Liidu lepingu V ja VI jaotise valdkonnas nimetatud lepingu artikli 28 lõike 1 ja artikli 41 lõike 1 kohaselt, ON VASTU VÕTNUD JÄRGMISE OTSUSE: Ainus artikkel 5. juunil 2000 jõustunud nõukogu kodukord (2000/396/EÜ, ESTÜ, Euratom) (!) asendatakse järgmise tekstiga, mis jõustub 23. juunil 2002: “NÕUKOGU KODUKORD Artikkel 1 Istungi kokkukutsumine ja toimumise koht 1. Nõukogu tuleb kokku eesistuja kutsel kas eesistuja enda algatusel või ühe nõukogu liikme või komisjoni taotlusel. (!) 2. Seitse kuud enne oma eesistumise algust ning vajaduse korral pärast konsulteerimist eelmiste ja järgmiste eesistujariikidega teatab eesistujariik selliste istungite kuupäevad, mis on ette nähtud nõukogu seadusandlike ülesannete täitmiseks või operatiivsete otsuste tegemiseks. (1) EÜTL 149, 23.6.2000, lk 21. Otsust on muudetud otsusega 2001/216/EÜ (EÜTL 81, 21.3.2001, lk 30) ja otsusega 2001/840/EÜ (EÜTL 313, 30.11.2001, lk 40).